Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 89/14/8803	Košice II, 14.10.2014
EEČ : 2-64-457-2014

U Z N E S E N I E

Trestná vec:	obvinená XXXXX  
Prečin:	Porušovanie domovej slobody podľa § 194 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 500,00 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: Občianskemu združeniu ,,XXXXX  
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminálnej polície OR PZ  XXXXX pod spisovou značkou XXXXX
V trestnej veci vedenej proti obvinenej XXXXX za pokračovací prečin porušovania domovej slobody podľa § 194 ods. 1, ods. 2 písmeno a) Trestného zákona a iné

ktorého sa dopustila tak, že :

  - dňa 20.11.2013 asi o 15.30 hod. v Košiciach v bytovom dome na ul. XXXXX  ľsťou vylákala od XXXXX  kľúče od  bytu č. 32 nachádzajúcom sa v uvedenom dome s tým, že ich odovzdá  XXXXX, ktorá sa mala na žiadosť poškodenej XXXXX o byt počas jej 3-mesačnej neprítomnosti starať, pričom  kľúče od bytu XXXXX neodovzdala, ale v časovom období od 21.11.2013 do 02.01.2014 najmenej v štyroch prípadoch bez súhlasu pošk. XXXXX vošla do tohto bytu a po určitý čas tam aj zotrvala, naviac v uvedenom byte poškodila rôzne časti zariadenia bytu a odcudzila  z  bytu šperky,  a to 6 ks dámskych prsteňov zo žltého kovu, 6 ks príveskov zo žltého kovu, 2 páry dámskych náušníc zo žltého kovu a dve retiazky z bieleho kovu, ktoré šperky založila v záložni, pričom poškodením zariadenia bytu spôsobila pošk. XXXXX škodu vo výške 256, 64 EUR a odcudzením vyššie uvedených vecí tejto spôsobila škodu vo výške 1500, 35 EUR.  

Odôvodnenie: 
Uznesením vyšetrovateľa Okresného riaditeľstva PZ XXXXX   podľa § 199 ods. 1 Tr. por.  sp. zn. XXXXX zo dňa 11.02.2014 bolo začaté trestné stíhanie za prečin porušovania domovej slobody podľa § 194 ods. 1, ods. 2 písmeno a) Trestného zákona a  prečin krádeže podľa § 212 odsek 1 Trestného zákona, na tom skutkovom základe, ako je to uvedené vo výrokovej časti citovaného uznesenia tohto uznesenia.

	Ďalej uznesením vyšetrovateľa Okresného riaditeľstva PZ XXXXX   podľa § 206 ods. 1 Tr. por.  vyššie uvedenej spisovej značky bolo vznesené obvinenie XXXXX za prečin neoprávneného zásahu do práva k domu, bytu alebo nebytovému priestoru podľa § 218 ods. 1, ods. 3 písmeno a) Trestného zákona v jednočinnom súbehu s prečinom krádeže podľa § 212 odsek 1 Trestného zákona, na tom skutkovom základe, ako je to uvedené vo výrokovej časti citovaného uznesenia tohto uznesenia.

	Následne boli obvinená, jej obhajkyňa a poškodená vyrozumené o zmene právnej kvalifikácie tak, že protiprávne konanie obvinenej sa bude v ďalšom konaní posudzovať ako prečin porušovania domovej slobody podľa § 194 ods. 1, ods. 2 písmeno a) Trestného zákona spáchaný v jednočinnom súbehu s prečinom krádeže podľa § 212 odsek 1 Trestného zákona.

	Preskúmaním príslušného spisového materiálu som zistil, že v predmetnej trestnej veci sa koná o trestných činoch, na ktoré zákon ustanovuje trest odňatia slobody, ktorých horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinená a  poškodená uzavreli dňa 25.09.2014 dohodu o zmieri, z ktorej je zrejmé, že obvinená svoje protiprávne konanie oľutovala, ospravedlnila sa za svoje protiprávne konanie  poškodenej a uhradila škodu vo výške 1500 EUR.

Obvinená slobodne, vážne, zrozumiteľne a určito vyhlásila, že spáchala skutok, za ktorý je stíhaná.

	Dňa 24.09.2014 obvinená zložila na depozitný účet Krajskej prokuratúry v Košiciach č. ú. XXXXX pre účely zmieru peňažnú sumu vo výške 100,- €, z ktorej 50% je určených Občianskemu združeniu ,,XXXXX a 50% na peňažnú pomoc poškodeným trestnými činmi podľa osobitného zákona. Táto suma je primeraná závažnosti spáchaného trestného činu.

	Obvinená a  poškodená s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci.

S poukazom na uvedené skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Andrej Šaro
prokurátor